Diari Oficial de la Generalitat Valenciana


Sumari del DOGV 5089, del 09-09-2005 (2005/9524)

Informació pública de les bases reguladores del procediment de selecció de dues places d'oficials de la policia local, mitjançant promoció interna.
---------------------------------------------------------------------------------------------------------------------------------------------------

### Dades del document

Número de DOGV
:   5089

Data del DOGV
:   09-09-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/9524


Data del document
:   04-08-2005

Organisme emissor
:   Ajuntament d'Almoradí

Tipus de document
:   Convocatòria

Descriptors 

:   * Almoradí
    * concurs administratiu
    * policia
    * administració local

Informació pública de les bases reguladores del procediment de selecció de dues places d'oficials de la policia local, mitjançant promoció interna. [2005/Q9524]
  
Pel Decret de l'Alcaldia, de data 3 d'agost de 2005, s'han aprovat les bases que regiran la convocatòria de dues places d'oficials de la policia local, mitjançant concurs oposició per promoció interna. Mitjançant este anunci s'exposa al públic el text íntegre d'este bases, que a continuació es transcriu literalment:
  
Bases reguladores del procediment de selecció de dues places d'oficials de la policia local, mitjançant promoció interna.
  
Bases i convocatòria de proves selectives per a proveir dues places d'oficial de la policia local, vacants a la plantilla de personal funcionari d'este ajuntament i incloses a l'oferta pública d'ocupació de 2005.
  
Primera. Objecte de la convocatòria
  
És objecte de la present convocatòria la provisió en propietat, mitjançant promoció interna i a través del sistema de concurs oposició, de dues places de la Policia Local d'Almoradí, categoria oficial, enquadrades dins de l'escala d'administració especial, subescala B) servicis especials, classe a) policia local i els seus auxiliars, i pertanyents a l'oferta pública d'ocupació de 2005.
  
1.1 Retribució.
  
Les places convocades estan dotades amb el sou corresponent al grup C, dues pagues extraordinàries, triennis i la resta de retribucions complementàries que corresponguen d'acord amb la legislació vigent i acords municipals.
  
1.2 Publicitat de la convocatòria.
  
La convocatòria s'anunciarà en el Butlletí Oficial de la Província d'Alacant, en el Diari Oficial de la Generalitat Valenciana i es farà pública al tauler d'edictes de l'ajuntament, i se n'inserirà un extracte en el Boletín Oficial del Estado. El text íntegre de les bases es remetrà a l'Institut Valencià de Seguretat Pública.
  
1.3 Acumulació de places al torn lliure.
  
Les places oferides al torn de promoció interna que no es cobrisquen, passaran al torn lliure.
  
Segona. Condicions dels aspirants
  
Per a prendre part en el procés selectiu és necessari:
  
2.1 Ser funcionari de carrera integrat en la subescala de servicis especials, classe policia local i els seus auxiliars.
  
2.2 Haver romàs almenys dos anys com a funcionari de carrera en la categoria d'agent i pertànyer en l'actualitat al cos de la Policia Local d'Almoradí.
  
2.3 No patir malaltia ni defecte físic que impedisca el normal exercici de les funcions pròpies de l'escala i categoria a què s'aspira.
  
2.4 No trobar-se suspés ni inhabilitat per a l'exercici de funcions públiques.
  
2.5 Tindre els permisos que habiliten per a la conducció de les classes B, en condicions per a accedir al permís BTP i A, que permeta la conducció de motocicletes amb unes característiques de potència que no sobrepassen els 25 kW o una relació potència/pes no superior a 0,16 kW/kg.
  
2.6 Tindre el títol de Batxiller Superior, Formació Professional de segon grau o haver superat la prova d'accés a la universitat per a majors de 25 anys, o equivalent, com a mínim, o complir les condicions per a obtindre'l en la data en què acabe el termini de presentació d'instàncies.
  
Tercera. Instàncies
  
3.1 Presentació d'instàncies.
  
Les instàncies en què se sol·licita prendre part en les proves, s'adreçaran al president de la corporació i es presentaran al Registre General d'esta corporació, durant el termini de 20 dies naturals, comptadors des del sendemà de la publicació de l'extracte de la convocatòria en el Boletín Oficial del Estado.
  
Les instàncies també podran presentar-se en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Els opositors manifestaran a la instància que complixen totes i cada una de les condicions que s'exigixen en la base segona, referides a la data en què acabe el termini de presentació de sol·licituds i que es comprometen a prestar el preceptiu jurament o promesa. Les expressades condicions hauran de mantindre's al llarg de tot el procés selectiu, durant el qual, en qualsevol moment, els interessats podran ser requerits per a efectuar les comprovacions oportunes. Així mateix, indicaran a la sol·licitud els mèrits que hi al·leguen, els documents acreditatius dels quals els aspirants els aportaran en el termini de 10 dies hàbils, comptadors des que el tribunal expose al públic la llista d'aspirants que superen tots els exercicis eliminatoris.
  
3.2 Taxes per drets d'examen.
  
En el moment de presentar la sol·licitud, s'hi adjuntarà el resguard d'haver ingressat a les arques municipals la quantitat de 18,03 euros, en concepte de taxes per drets d'examen. Al document d'ingrés caldrà especificar a quina prova selectiva correspon. L'impagament dels drets d'examen, o el fet de no aportar el justificant de l'ingrés, o no especificar a quina prova selectiva correspon, donarà lloc a l'exclusió de l'aspirant, en la resolució per la qual s'aprove la llista d'aspirants admesos i exclosos.
  
Quarta. Admissió d'aspirants
  
4.1 Relació d'aspirants.
  
Finalitzat el termini reglamentari d'admissió de sol·licituds, la Presidència de la corporació farà pública la llista provisional d'aspirants admesos i exclosos en el Butlletí Oficial de la Província d'Alacant, i al tauler d'anuncis de la casa de la vila, i es concedirà un termini de 10 dies per a esmenar el defecte que haja motivat l'exclusió o per a realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que es farà pública en la forma indicada. Si no hi ha aspirants exclosos, podrà elevar-se a definitiva la llista provisional sense l'obertura del termini de reclamacions.
  
4.2 Seran causes d'exclusió, a més de les ja assenyalades:
  
- No complir algun dels requisits a què es referix la base segona.
  
- L'omissió de la firma en la sol·licitud.
  
- L'omissió en la sol·licitud del número de document nacional d'identitat.
  
Cinquena. Tribunal qualificador
  
La composició del tribunal serà predominantment tècnica. Els vocals hauran de tindre la titulació o l'especialització iguals o superiors a les exigides per a l'accés a les places convocades. El tribunal estarà constituït de la forma següent:
  
5.1 Composició:
  
President:
  
- El de la corporació o membre d'esta en qui delegue.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local.
  
- El regidor delegat de la policia local.
  
- El cap de la Policia Local d'Almoradí.
  
- Dos funcionaris de carrera, a proposta de la representació sindical.
  
- Dos funcionaris de carrera, a proposta de l'Alcaldia Presidència.
  
Secretari:
  
- El de la corporació o funcionari en qui delegue.
  
5.2 Suplents.
  
El tribunal quedarà integrat pels suplents respectius que, simultàniament amb els titulars, hauran de designar-se per al secretari i vocalies d'este no delegables.
  
5.3 Designació i publicitat.
  
La designació dels membres del tribunal i els seus assessors es farà pública en el Butlletí Oficial de la Província d'Alacant i al tauler d'anunci de la casa de la vila. La publicació de la composició nominal es verificarà almenys un mes abans del començament de la realització de les proves.
  
5.4 Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5 Assessors tècnics.
  
Quan la naturalesa de les proves ho requerisca, podran designar-se assessors especialistes, que col·laboraran amb el tribunal exercint la seua respectiva especialitat tècnica.
  
5.6 Abstencions i recusacions.
  
Hauran d'abstindre's de formar part dels òrgans de Selecció de Personal, notificant-ho a l'Alcaldia: els qui, en els cinc anys anteriors a la publicació de la convocatòria, hagueren realitzat tasques de preparació d'aspirants a proves selectives d'accés a l'administració pública. Els qui es troben sotmesos en algun dels supòsits a què es referix l'article 28.2 de la Llei 30/1992. Així mateix, els aspirants podran recusar-los en la forma que disposa l'article 21 de l'esmentada llei.
  
5.7 De l'absència del president.
  
Si una vegada constituït el tribunal i iniciada la sessió s'absenta el president, este designarà d'entre els vocals concurrents el qui el substituirà durant la seua absència, que podrà ser, en primer lloc, un regidor si n'hi ha i, si no n'hi ha, el vocal de major edat.
  
5.8 Actes.
  
De cada sessió, el secretari estendrà una acta, on es faran constar les qualificacions dels exercicis i també les incidències i les votacions que s'hi produïsquen. Les actes numerades i rubricades constituiran l'expedient, que reflectirà el procés selectiu dut a terme.
  
Sisena. Començament i desenvolupament del concurs oposició
  
6.1 Actuació dels aspirants.
  
L'orde d'actuació dels aspirants, per als exercicis que no es puguen realitzar conjuntament, es fixarà alfabèticament, de conformitat amb la lletra que resulte en el sorteig fet a este efecte.
  
Els aspirants acudiran a les proves proveïts del document nacional d'identitat perquè, en qualsevol moment de la realització de l'exercici, en puga ser comprovada la identitat.
  
Els aspirants quedaran decaiguts en el seu dret a prendre part en les proves, si es personen als llocs de realització quan ja s'hagen iniciat aquelles o per la inassistència a estes proves, encara que es dega a causes justificades. Atés que es tracta de proves de caràcter individual i successiu, el tribunal podrà apreciar les causes al·legades i admetre l'aspirant, sempre que les proves no hagen finalitzat i l'admissió no menyscabe el principi d'igualtat.
  
6.2 Dates d'examen.
  
Un mes abans de començar els exercicis es farà públic, en el Butlletí Oficial de la Província d'Alacant, el dia, l'hora i el local en què hauran de tindre lloc. Al final de cada exercici, el tribunal farà saber als opositors el lloc i el moment d'iniciació del següent, amb 12 hores, almenys, d'antelació al començament d'este, si es tracta del mateix exercici, o de 48 hores si es tracta d'un de nou. Entre l'acabament d'un exercici i el començament del successiu, no transcorrerà un període de temps inferior a 72 hores ni superior a 45 dies naturals. Es podran modificar estos terminis, estant d'acord el tribunal, si la totalitat dels aspirants concurrents en presta per escrit el consentiment per a això.
  
Setena. Procés de selecció
  
Constarà de les proves següents: fase d'oposició, fase de concurs amb entrevista personal i curs selectiu.
  
7.1 Fase d'oposició.
  
7.1.1 Proves psicotècniques.
  
Consistiran en la superació d'un test psicotècnic aptitudinal i de personalitat, que serà d'obligada realització i eliminatori. El barem per al reconeixement psicotècnic, amb expressió dels factors que cal mesurar, seran els que consten a l'apartat I, aptituds mentals, i apartat II, personalitat, de l'annex III de l'Orde de 5 de desembre de 1994, de la Conselleria d'Administració Pública, publicada en el Diari Oficial de la Generalitat Valenciana de 23 de desembre de 1994. Les característiques del test aptitudinal són les que consten en l'annex III.1.b de l'Orde de 5 de desembre de 1994, anteriorment esmentada; i les característiques del test aptitudinal figuren així mateix en l'annex de la orde indicada.
  
Haurà de realitzar-se una anàlisi global de l'estructura de la personalitat, i si no s'ajusta al perfil establit, si el tècnic i tribunal ho consideren oportú abans de l'eliminació de l'opositor, estes proves hauran de contrastar-se mitjançant una entrevista. Perquè els exercicis psicotècnics s'entenguen superats, els aspirants hauran de superar com a mínim, en el cas dels factors aptitudinals, quatre dels sis factors que cal mesurar, i caldrà superar en tots els casos el factor d'agilitat mental. La superació d'estes proves als municipis de la Comunitat Valenciana, expressament homologades per l'Institut Valencià de Seguretat Pública, tindrà una validesa d'un any des de la realització, i eximirà durant este període a l'aspirant de tornar a realitzar-les.
  
7.1.2 Reconeixement mèdic.
  
Obligatori i eliminatori. Consistirà en la superació d'un examen mèdic, mitjançant el qual s'acreditarà que no té cap de les causes d'exclusió que s'expressen a l'annex I d'estes bases. La superació d'esta prova, homologada expressament per l'Institut Valencià de Seguretat Pública, tindrà una validesa d'un any des de la realització, i quedaran exempts de passar-la els qui en este període l'hagen superada, sempre que no s'hi produïsquen malalties o dolences que, a juí del facultatiu mèdic justifiquen tornar-les a realitzar.
  
7.1.3 Proves d'aptitud física.
  
Obligatòries, eliminatòries i qualificables d'apte o no apte. Consistiran a superar almenys dues proves d'aptitud física que consten a l'annex II de la convocatòria. La superació d'esta prova tindrà una validesa de quatre anys des de la realització, amb independència de l'edat de l'aspirant, i quedaran exempts de realitzar-la els qui, en este període, l'hagen superada.
  
7.1.4 Qüestionari.
  
Obligatori, eliminatori i qualificable de 0 a 10 punts. Consistirà en la realització d'un qüestionari tipus test sobre els temes relacionats als grups I al IV, ambdós inclusivament del temari annex III, de 50 preguntes com a mínim i 75 com a màxim, amb quatre opcions de respostes alternatives de què només una en serà vàlida. Temps màxim una hora i mitja. Es penalitzaran les respostes errònies. El qüestionari podrà contindre, a més, preguntes de reserva, que els aspirants han de respondre, perquè siguen valorades en substitució de les que, eventualment, el tribunal declare invalidades per causes justificades.
  
7.1.5 Desenvolupament del temari.
  
Obligatori, eliminatori i qualificable de 0 a 10 punts. Consistirà a desenvolupar per escrit dos temes triats per l'aspirant, entre quatre extrets per sorteig, dels grups I a IV, ambdós inclusivament, que componen el temari de l'annex III. Estos temes es llegiran en sessió pública davant del tribunal, que podrà formular les preguntes o aclariments que sobre estos temes jutge oportuns. Es valorarà la claredat d'idees i el coneixement sobre els temes exposats. Temps màxim una hora i mitja, i mínim una hora.
  
7.1.6 Supòsit policial.
  
Obligatori, eliminatori i qualificable de 0 a 10 punts. Consistirà en la realització d'exercici escrit, que fixarà el tribunal abans de la realització de l'exercici i que versarà sobre el desenvolupament d'un supòsit policial sobre les activitats, funcions i servicis propis del lloc a què s'opta, així com, si és el cas, sobre la redacció de documents policials. Es valorarà la claredat i l'exposició de totes les actuacions i mesures que s'hagen d'adoptar en relació amb el supòsit plantejat. Es podran acompanyar o fixar sobre plànol que aporte el tribunal, les actuacions policials. Temps mínim una hora.
  
7.1.7 Temes locals.
  
Obligatori, no eliminatori i qualificable de 0 a 5 punts. Consistirà en l'exposició per escrit d'un tema dels que componen el grup V, en un temps màxim d'una hora i mínim de 45 minuts. S'hi valoraran els coneixements exposats, la claredat en l'exposició, la neteja, la redacció i l'ortografia. L'aspirant llegirà este tema en sessió pública davant del tribunal.
  
7.2 Exempció de proves i exercicis. S'establirà l'exempció total o parcial de les proves o exercicis realitzats amb anterioritat en la categoria immediatament inferior, encaminades a acreditar coneixements ja exigits per a l'ingrés en aquella categoria. No procedirà l'anterior exempció quan s'haja produït una variació substancial dels continguts d'estos exercicis (Orde d'1 de juny de 2001, Conselleria de Justícia i Administracions Públiques).
  
7.3 Presentació de documents. El tribunal publicarà la llista de tots els aspirants que hagen superat la totalitat dels exercicis eliminatoris, perquè en el termini de 10 dies hàbils hi aporten els justificants dels mèrits al·legats.
  
7.4 Fase de concurs.
  
Els mèrits que podran al·legar els aspirants són els que consten al barem següent:
  
7.4.1 Titulació acadèmica.
  
Fins a un màxim de 15 punts.
  
a) Doctor: 10,00 punts.
  
b) Llicenciat o equivalent: 8,00.
  
c) Diplomat universitari o equivalent: 7,00.
  
d) Diplomat en Criminologia: 7,00.
  
7.4.2 Grau personal.
  
Fins a un màxim de 3 punts.
  
Per la possessió d'un determinat grau personal consolidat dins de la carrera administrativa:
  
a) Per posseir un grau personal superior al nivell del lloc sol·licitat: 3,00 punts.
  
b) Per posseir un grau personal igual al nivell del lloc sol·licitat: 2,00 punts.
  
c) Per posseir un grau personal inferior al nivell del lloc sol·licitat: 1,00.
  
7.4.3 Antiguitat.
  
Fins a un màxim de 20 punts.
  
a) Per cada any complet d'antiguitat en la mateixa escala i categoria de la policia local o superior: 1,50 punts.
  
b) Per cada any complet d'antiguitat en categoria immediata inferior de la policia local: 1,25.
  
c) Per cada any complet d'antiguitat prestat en altres forces i cossos de seguretat, fins a un màxim de 10 punts: 0,50.
  
d) Per cada any complet d'antiguitat prestat en qualsevol administració pública. Fins a un màxim de 10 punts: 0,25.
  
7.4.4 Altres mèrits.
  
Fins a un màxim de 15 punts.
  
a) Coneixement de valencià acreditat amb un certificat oficial de la Junta Qualificadora de Coneixements de Valencià:
  
- Coneixement oral: 0,75 punts.
  
- Certificat de grau elemental: 1,25.
  
- Certificat de grau mitjà: 2,50.
  
- Certificat de grau superior: 3,00.
  
b) Coneixement d'un o més idiomes acreditats documentalment, mitjançant un certificat expedit per facultat o escola oficialment reconeguda.
  
Per cada un: 3,00 punts.
  
Per la superació de cada un dels distints cursos complets, que conformen els estudis oficials de les distintes facultats o escoles oficials d'idiomes: 0,60.
  
7.4.5 Cursos.
  
a) Organitzats per l'Institut Valencià de Seguretat Pública o organismes anàlegs.
  
Fins a un màxim de 30 punts.
  
Per realització de cursos organitzats per l'Institut Valencià de Seguretat Pública o homologats per este institut:
  
 Diploma Certificat Certif. aprof.
  
Nombre d'hores d'assistència d'aprofitament excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
b) La impartició d'hores de classe com a professor en els cursos, es valorarà segons el barem certificat d'aprofitament, fins a 10 punts com a màxim.
  
7.4.6 Premis, distincions i condecoracions.
  
Fins a un màxim de 10 punts.
  
a) Per estar en possessió de la Placa Col·lectiva al Mèrit Policial de la Generalitat Valenciana: 1,00 punts.
  
b) Per estar en possessió de la Placa Individual al Mèrit Policial de la Generalitat Valenciana: 3,00.
  
c) Per estar en possessió de la Medalla al Mèrit Policial de la Generalitat Valenciana: 2,00.
  
d) Per ser objecte de felicitació o menció individual pel director general de la conselleria competent en matèria de policia local, per cada una d'elles: 1,00.
  
e) Per ser objecte de felicitació o menció col·lectiva pel director general de la conselleria competent en matèria de policia local, per cada una d'elles: 0,25.
  
f) Per condecoracions concedides per altres administracions públiques com a reconeixement a la lloable, extraordinària i meritòria actuació policial, per cada una d'elles:
  
- Concedida a títol individual: 0,50.
  
- Concedida a títol col·lectiu: 0,25.
  
g) Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, per cada un d'ells: 0,25.
  
7.4.7 Altres mèrits.
  
Fins a un màxim de 4 punts.
  
a) Es valoraran els coneixements en administració i gestió de recursos humans i informàtica, títol de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Contínua, i altres acreditats com cal i no valorats als anteriors apartats, tots ells apreciats lliurement pel tribunal qualificador; per cada mèrit, fins a: 0,25 punts.
  
b) La intervenció com a ponent en conferències i seminaris relacionats amb l'activitat policial, i reconeguts per l'Institut Valencià de Seguretat Pública es valoraran fins a un màxim de: 0,50.
  
c) Les publicacions relacionades amb l'activitat policial es valoraran fins a un màxim per cada una d'elles de: 0,75.
  
7.4.8 Prova i entrevista personal.
  
a) Prova objectiva.
  
Obligatòria. No eliminatòria. Valorable de 0 a 6 punts. Consistix en la realització d'un qüestionari tipus test, amb un màxim de 50 preguntes i un mínim de 25, amb respostes alternatives, sobre coneixements del terme municipal, guia de carrers, servicis, institucions, organització i administració municipal i altres extrems de particular interés per a la població del municipi d'Almoradí.
  
b) Entrevista.
  
Obligatòria. No eliminatòria. Qualificable de 0 a 4 punts. Es valorarà i comprovarà l'aptitud, eficàcia, iniciativa i experiència professional del concursant en activitats anteriors.
  
Únicament se citaran per a realitzar l'entrevista, mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals, sumats els mèrits amb el màxim possible de l'entrevista, aconseguisquen com a mínim 20 punts.
  
7.5 Curs selectiu.
  
Els aspirants que hagen superat les esmentades proves i no excedisquen del nombre de places convocades, s'incorporaran a l'Institut Valencià de Seguretat Pública, amb la presentació prèvia de la documentació exigida a la base novena per a realitzar un curs teoricopràctic de 350 hores lectives de durada, que tindrà caràcter selectiu.
  
Aquells aspirants que hagueren realitzat amb anterioritat el curs selectiu per a l'accés a la mateixa escala de la policia local als municipis de la Comunitat Valenciana, quedaran exempts de realitzar-lo mitjançant una resolució del director general competent en matèria de policia, a proposta de la Direcció de l'Institut Valencià de Seguretat Pública, si no hagueren transcorregut més de quatre anys des de la data de realització i superació del curs i no se n'haguera alterat substancialment el contingut.
  
7.5.1 Nomenament de funcionaris de pràctiques i curs selectiu.
  
Durant la realització del curs selectiu i el període de pràctiques, als aspirants se'ls nomenarà funcionaris en pràctiques, amb dret a percebre, en tot cas, les retribucions íntegres del lloc al qual aspiren. En cada convocatòria, els aspirants que no superaren el curs teoricopràctic podran incorporar-se a l'immediatament posterior que, si no se supera, determinà la pèrdua per l'interessat dels drets derivats de la superació de les proves ja realitzades.
  
7.6 Anonimat.
  
En la realització dels exercicis escrits, sempre que siga possible, haurà de garantir-se l'anonimat dels aspirants.
  
Huitena. Qualificació dels exercicis i regles per a l'aplicació de mèrits
  
8.1 Fase d'oposició.
  
8.1.1 Qualificació.
  
Tots els exercicis són eliminatoris i qualificables de 0 a 10 punts, i caldrà un mínim de 5 perquè es consideren superats, excepte el de valencià, que no és eliminatori i ha de qualificar-se de 0 a 4 punts i, el de matèria local, no eliminatori i qualificable de 0 a 5 punts.
  
En les proves psicotècniques, les d'aptitud física i el reconeixement mèdic, el tribunal qualificarà els aspirants d'aptes o no aptes, a la vista dels informes o certificats emesos pels assessors especialistes o facultatius corresponents.
  
Les qualificacions dels exercicis de desenvolupament de temari i supòsit policial, s'obtindran sumant les puntuacions atorgades per cada un dels membres que componguen el tribunal, i dividint esta suma pel nombre dels seus components, i a estos efectes rebutjarà totes les puntuacions màximes i mínimes quan entre elles hi haja una diferència de 4 punts o més. Servirà, si escau, com a punt de referència, la puntuació màxima obtinguda.
  
8.1.2 Publicitat.
  
Les qualificacions de cada exercici es faran públiques al tauler d'anuncis de la casa de la vila, el mateix dia en què s'acorden.
  
8.2 Fase de concurs.
  
8.2.1 Valoració de mèrits.
  
El tribunal qualificarà els mèrits al·legats i acreditats documentalment pels aspirants, sempre que s'hagen contret amb anterioritat a la data d'acabament del termini de presentació d'instàncies, i aplicarà estrictament els que consten a la base setena.
  
Es tindrà en compte el que establix el Reial Decret 364/1995, de 10 de març, el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, d'aplicació supletòria en l'administració local; el que disposa l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa; i la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la valoració de l'antiguitat es despreciaran les fraccions de temps inferiors a l'any.
  
Quan es tracte de cursos de durada inferior a la mínima establida a l'apartat 7.4.5.a, la puntuació serà el resultat de la suma del còmput d'hores i/o assistència als cursos.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri d'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'Institut Valencià de Seguretat Pública, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de valoració. Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es van tindre en compte a efectes de titulació acadèmica per a promoció interna.
  
8.3 Qualificació definitiva.
  
La qualificació definitiva serà la resultant de la suma total de punts obtinguts en la fase de concurs i en la fase d'oposició.
  
8.3.1 Igualtat en la qualificació.
  
Si dos o més concursants obtingueren idèntica puntuació, s'acudirà, per a dirimir la igualtat a la major puntuació aconseguida en cada un dels exercicis 7.1.4 i següents, que s'aplicarà successivament en l'orde en què han sigut realitzats. En qualsevol altre cas, es resoldrà a favor de qui acredite major antiguitat i, si persistix l'empat, es decidirà atenent als cognoms dels aspirants afectats, per aplicació de l'orde alfabètic que s'iniciarà per la lletra que corresponga, d'acord amb el sorteig realitzat a este efecte.
  
8.4 Qualificació del curs selectiu.
  
La qualificació del curs correspondrà a l'Institut Valencià de Seguretat Pública i la seua valoració es realitzarà basant-se en criteris objectius, que tindran en compte, entre altres, els punts següents: assimilació dels coneixements impartits, responsabilitat, dedicació, actituds davant el professorat i els altres alumnes, i tots els aspectes de l'actuació de l'aspirant que calga per a valorar-ne la capacitat, amb vista a l'adequada prestació de les funcions del lloc.
  
Novena. Llista d'aprovats, presentació de documents i nomenament com a funcionari en pràctiques
  
9.1 Llista definitiva d'aspirants aprovats.
  
Resoltes les possibles al·legacions i esmenes, si n'hi ha, el tribunal dictarà una resolució en què fixarà la llista definitiva d'aspirants aprovats, per orde de puntuació, els quals no podran sobrepassar el nombre de places convocades, i elevarà l'esmentada llista a la Presidència de la corporació, perquè, amb la presentació prèvia pels interessats de les preceptiva documentació, atorgue els corresponents nomenaments de funcionaris en pràctiques. Al mateix temps remetrà a l'autoritat esmentada l'acta de la darrera sessió, en la qual hauran de figurar, per orde de qualificació, tots els opositors que, després d'haver superat totes les proves, excediren del nombre de places convocades.
  
9.2 Presentació de documents.
  
Els opositors proposats presentaran davant de la corporació, en el termini de 20 dies naturals, comptadors des del sendemà de la publicació de la qualificació definitiva, els documents acreditatius de complir les condicions que, per a prendre part en esta convocatòria, s'exigixen a la base segona, i que són:
  
9.2.1 Certificat de servicis prestats en l'escala bàsica de la policia local, categoria agent, durant dos anys com a mínim.
  
9.2.2 Còpia autenticada o fotocòpia (acompanyada de l'original per a la compulsa) de títol de Batxiller Superior, Formació Professional de segon grau, superació de la prova d'accés a la universitat per a majors de 25 anys o equivalent. Si estos documents estan expedits després de la data en què va finalitzar el termini d'admissió d'instàncies, hauran de justificar el moment en què en van concloure els estudis.
  
9.2.3 Còpia compulsada dels permisos de conduir de les classes A i BTP.
  
9.2.4 Declaració jurada de no trobar-se suspés ni inhabilitat per a l'exercici de funcions públiques. No serà necessari aportar un certificat acreditatiu de no patir malaltia o defecte físic que impossibilite el normal exercici de la funció, en quedar acreditat en el procediment este requisit amb la superació del reconeixement mèdic a què fa referència la base setena.
  
9.3 Pèrdua del dret al nomenament.
  
Quan algun o alguns dels aspirants aprovats renuncien a continuar en el procés de selecció, o en siguen exclosos per no tindre algun dels requisits exigits, no presentar la documentació, o per falsedat d'esta o per no superar el curs selectiu, s'anul·laran les actuacions pel que fa a ells i això sense perjuí de la responsabilitat en què, si escau, pogueren haver incorregut. El tribunal podrà proposar llavors la inclusió en la llista d'aprovats, del mateix nombre d'aspirants que hagen superat les proves realitzades que el d'exclosos per les anteriors causes, els quals s'incorporaran a la realització del curs selectiu en les mateixes condicions assenyalades per a la resta d'ells.
  
Deu. Nomenament de funcionari de carrera i presa de possessió
  
10.1 Nomenament de funcionari de carrera.
  
Una vegada finalitzat el període de pràctiques, l'Institut Valencià de Seguretat Pública formularà a la Presidència d'esta corporació, la proposta de nomenament com a funcionaris de carrera a favor dels aspirants que l'hagen superat.
  
Els nomenaments hauran d'efectuar-se en el termini màxim de 15 dies, comptadors des de la recepció a l'ajuntament de la comunicació de l'institut de referència en què comunica el resultat del curs.
  
10.2 Presa de possessió.
  
Els opositors nomenats per l'Alcaldia hauran de prendre possessió en el termini de 30 dies hàbils, comptadors des del sendemà de la notificació del nomenament. De no prendre possessió en el termini assenyalat quedaran en la situació de cessants.
  
10.3 Jurament.
  
En l'acte de la presa de possessió, els funcionaris nomenats hauran de prestar jurament o promesa, d'acord amb la fórmula establida en l'article 31.c del Decret Legislatiu de 20 de març de 1991, del Consell de la Generalitat Valenciana, i en el Reial Decret 707/1979, de 5 d'abril (BOE de 06.04.1979).
  
Onze. Incidències
  
El tribunal queda facultat per a resoldre els dubtes que s'hi presenten i prendre-hi els acords necessaris per al bon orde de l'oposició, en tot allò no establit en estes bases.
  
Dotze. Facultat de l'Alcaldia
  
L'alcalde, facultat com cal per a això, adoptarà les resolucions pertinents pel que fa a l'admissió d'aspirants, publicació d'anuncis i la resta de tràmits que procedisquen.
  
Tretze. Impugnació de la convocatòria
  
La convocatòria i les seues bases i tots els actes administratius que se'n deriven i de les actuacions del tribunal, els aspirants els podran impugnar en els casos i en la forma establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).
  
Concretament, contra les qualificacions del tribunal, a partir de la publicació, els aspirants podran presentar:
  
- Dins del termini de 48 hores, les reclamacions o al·legacions que estimen oportunes, que resoldrà el mateix tribunal.
  
- Dins del termini d'un mes, recurs d'alçada, que resoldrà el president de la corporació.
  
Catorze. Legislació aplicable
  
En tot allò no establit en les presents bases, caldrà ajustar-se al que disposa la Llei 30/1984, de 2 d'agost, de Mesures per a la Reforma de la Funció Pública; en el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració de l'Estat; Llei 6/1992, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana; Decret 88/2001, de 24 d'abril, del Govern Valencià, pel qual s'establixen les bases i criteris generals uniformes per a la selecció, promoció i mobilitat de totes les escales i categories de les policies locals i auxiliars de policia local de la Comunitat Valenciana, i normativa de desplegament; Decret 33/1999, de 9 de març, del Govern Valencià; i preceptes subsistents de les disposicions de desplegament del Decret 152/1991, de 29 d'agost.
  
ANNEX IC
  
Quadre d'exclusions mèdiques
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb correcció o sense inferior als 2/3 de la visió normal en ambdós ulls.
  
2.2 Hemianòpsia completa i absoluta.
  
3. Oïda i audició.
  
Agudesa auditiva que supose una pèrdua entre la freqüència que va dels 1.000 als 6.000 hertzs superior a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, que no haurà de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica; a juí del facultatiu mèdic, es podrà repetir la prova quan concórreguen circumstàncies que així ho aconsellen. Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomania.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques. Intoxicacions cròniques. Hemopaties greus.
  
ANNEX II
  
El contingut de les proves físiques i marques mínimes, seran les següents, atenent al següent quadre d'edats:
  
Barem d'edats masculí
  
Quadre d'edats 1 2 3 4
  
Fins 30 anys 4,20- 3,75m 60- 40 abdominals
  
De 31 a 35 anys 4,50- 3,50m 1,10- 35 abdominals
  
De 36 a 40 anys 5,30- 3,25m 1,30- 30 abdominals
  
De 41 a 45 anys 1.500m 3,00m 1,30- 25 abdominals
  
De 46 a 50 anys 1.300m 2,75m 1,40- 20 abdominals
  
Més de 50 anys 1.200m 2,40m 1,55- 15 abdominals
  
Barem d'edats femení
  
Quadre d'edats 1 2 3 4
  
Fins 30 anys 4,50- 3,10m 1,10- 35 abdominals
  
De 31 a 35 anys 5,20- 2,90m 1,20- 30 abdominals
  
De 36 a 40 anys 6,00- 2,70m 1,35- 25 abdominals
  
De 41 a 45 anys 1.300m 2,50m 1,45- 20 abdominals
  
De 46 a 50 anys 1.200m 2,30m 1,55- 15 abdominals
  
Més de 50 anys 1.000m 2,10m 2,10- 12 abdominals
  
Proves
  
1. Carrera de resistència 1.000 metres.
  
2. Salt de longitud amb carrera.
  
3. Natació 50 metres.
  
4. Prova de resistència abdominal en un temps no superior als 90 segons, que ha de realitzar-se sota les condicions següents:
  
a) Posició inicial: estés supí (boca per amunt), amb les mans entrellaçades per darrere del cap i els genolls flexionats a 90º aproximadament.
  
b) No hi ha cap punt de suport per als peus, ja que açò implicaria la posada en acció del recte anterior del cuixa i psoes ilíac.
  
c) En cada repetició, l'aspirant haurà de pujar el tronc fins a la vertical, mantenint les mans entrellaçades darrere del cap, i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.
  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90?.
  
e) Dins del temps per a la realització de la prova (90?) l'aspirant podrà realitzar parades breus de recuperació.
  
f) Es comptabilitzaran totes les repeticions correctes efectuades durant els 90- de la prova.
  
La valoració de les proves de salt es realitzarà mesurant la distància efectiva.
  
La prova de natació podrà ser substituïda, mitjançant un acord del tribunal, per la prova d'escalada de corda, quan la indisponibilitat d'instal·lacions adequades així ho aconselle. En este cas les marques seran les següents: hòmens, 4 metres; dones, 3,90 metres.
  
La qualificació d'este exercici serà d'apte o no apte, i caldrà superar com a mínim tres de les proves per a ser declarat apte.
  
La corporació declina tota responsabilitat que es derive dels accidents que pogueren ocasionar-se com a conseqüència de la realització d'estes proves.
  
ANNEX III
  
Grup I. Dret constitucional i administratiu.
  
Tema 1. La Constitució espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La corona: funcions constitucionals del rei. Successió i regència. La ratificació.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El Govern. Relacions entre El Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II. Règim local i policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El ple de l'ajuntament ple. La junta de govern local. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de Règim Disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comunes. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari. Drets i deures.
  
Tema 20. L'Institut Valencià de Seguretat Pública. Regulació legal. Finalitats i funcions. La formació de les policies locals de la Comunitat Valenciana. El Registre de Policies Locals. Sistema retributiu de les policies locals de la Comunitat Valenciana. Premis i distincions.
  
Grup III. Dret penal, policia administrativa i psicosociologia.
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de trànsit i seguretat constitutives de delicte.
  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destinació i l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i indagació del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni històric artístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Tema 31. El comandament. Concepte. Qualitats. Trets (integritat, competència, energia, autoritat, confiança en si mateix, iniciativa, decisió). Regles bàsiques per a l'exercici del comandament. Activitats més característiques del comandament.
  
Tema 32. Característiques del comandament. Funcions del comandament (planificar, executar, organitzar, coordinar). Estils de manar. Aspectes que distingixen el bon cap. Metodologia del comandament. Tècniques de direcció. El factor temps. Selecció de tasques. Utilització de mitjans. Horaris i programes. Relació comandament subordinat. Les reunions.
  
Tema 33. Presa de decisions. El procés de decisió. Graella de direcció. Poder i autoritat. Tècniques per a controlar situacions difícils. Responsabilitat del comandament. Com a representant del comandament director. Com a instructor. Com a tècnic. Com a administrador. Deures per raó de càrrec amb els subordinats. Deures amb la seua organització.
  
Grup IV. Policia de trànsit i circulació.
  
Tema 34. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 35. La normativa sobre trànsit circulació de vehicles de motor i seguretat vial: la Llei de Bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.
  
Tema 36. El Reglament General de Circulació. Estructura. Principals normes de circulació.
  
Tema 37. El Reglament General de Conductors. Normes generals Classes dels permisos de conduir i els seus requisits. Validesa. Equivalències.
  
Tema 38. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 39. Reglament del Procediment Sancionador en Matèria de Trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 40. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
  
Tema 41. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàreu. Infraccions i diligències policials.
  
Tema 42. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 43. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V. Temes locals.
  
Tema 1. Història local d'Almoradí. El terme municipal. Situació geogràfica. Clima.
  
Tema 2. Nucli urbà. Guia de carrers de la ciutat. Places i parcs. Centres d'ensenyament. Llocs d'interés.
  
Tema 3. Costums i tradicions locals. Festes i festivitats tradicionals.